Un cimpanzeu, dependent de alcool şi ţigări, a fost eliberat după 25 de ani.
Un cimpanzeu ținut 25 de ani legat de gât a fost în sfârșit eliberat. Pentru a-l liniști, "stăpânii" i-au dat alcool și țigări. După două zile de călătorie, Tarzan a ajuns în Lwiro, unde ar trebui să-și petreacă restul vieții.
Dependent de alcool și țigări, un cimpanzeu ținut 25 de ani legat de gât, în orașul Bunia din Congo, a fost în sfârșit eliberat.Cei care l-au ținut pe Tarzan în lanțuri timp de 25 de ani l-au cumpărat în anii 90, când se născuse.Acum, este în sfârșit liber datorită intervenției asociației Conserv Congo, scrie "La Stampa".Tarzan a fost observat la începutul acestui an de către cei de la Conserv Congo într-un cartier foarte sărac din Bunia: era ținut captiv, cu un lanț mare la gât. Animalul fusese folosit inițial pentru selfie-uri cu turiști, cu 10 dolari pe fotografie. Crescând, a devenit agresiv și periculos, iar oamenii au început să se sperie de el.Pentru a-l liniști, "stăpânii" i-au dat alcool și țigări. Devenit dependent, inutil și mai puțin docil, cimpanzeul a fost lăsat în mizerie, într-un loc izolat. Era considerat un fel de mascotă de cartier: când activiștii pentru drepturile animalelor au început să negocieze pentru eliberarea sa, mulțimea a refuzat ca Tarzan să fie luat.În cele din urmă, un veterinar l-a sedat.După două zile de călătorie, Tarzan a ajuns în Lwiro, unde ar trebui să-și petreacă restul vieții într-un mediu semi-sălbatic, înconjurat de alte exemplare din specia sa."Și-a găsit în sfârșit libertatea și sprijinul de care a avut nevoie toată viața", spune Conserv Congo.